cyanic-selkie/wikianc huggingface dataset:
Petăr Stojanov
Vuoden 2001 presidentinvaaleissa äänestysprosentti oli ennätyksellisen matala. Ensimmäisellä kierroksella Stojanov jäi toiseksi sosialistien Georgi Părvanoville ja hävisi toisella kierroksella 53,3 % – 46,7 %. Stojanov palasi politiikkaan 2005 ja valittiin parlamenttiin. Puolueen huonosta vaalituloksesta hän syytti sen johtajaa Nadežda Mihailovaa. Stojanov valittiin puolestaan SDS:n johtoon lokakuussa 2005. Hän erosi toukokuun 2007 eurovaalien huonon tuloksen jälkeen.
Menon (dialogi)
Menon on Platonin kirjoittama dialogi. Sen toinen nimi Thrasylloksen jaottelussa on Hyveestä (, Peri aretēs). Dialogissa Sokrates ja Menon pyrkivät muodostamaan hyveen yleispätevän määritelmän.
Historia
Platonin teosten joukossa Menon kuuluu tämän keskivaiheen dialogeihin. Näin se on kirjoitettu siihen aikaan, jolloin Platon oli perustanut oman Akatemiansa. Teos voidaan nähdä myös kuuluvaksi siirtymäkauteen varhaisvaiheen ja keskivaiheen dialogien välillä. Tarkemmin dialogi on ajoitettu kirjoitetuksi 380-luvulla eaa.
Diogenes Laertioksen esittämässä, Thrasylloksen tekemässä Platonin teosten jaottelussa dialogi kuuluu VI tetralogiaan yhdessä dialogien Euthydemos, Protagoras ja Gorgias kanssa. Aiheensa puolesta Thrasyllos luki dialogin Platonin koettelevien (peirastikos) teosten joukkoon.
Sisältö
Dialogissa Menon ja Sokrates pyrkivät selvittämään hyveen määritelmän. Sokraattisen menetelmän mukainen dialogi käsittelee hyvettä yleensä, eikä niinkään yksittäisiä hyveitä, kuten oikeudenmukaisuutta, järkevyyttä, kohtuullisuutta jne. Sokrateen tavoitteena on yleinen määritelmä, joka pätee kaikkiin yksittäisiin hyveisiin. Dialogissa kysytään myös, voiko hyvettä opettaa. Vastauksena Sokrates esittelee anamnesis-teoriansa.
Dialogi alkaa, kun Menon pyytää Sokratesta kertomaan, mitä hyve on. Sokrates esittää tyylilleen uskollisena tietämätöntä ja pyytää Menonia sen sijaan esittämään omat näkemyksensä. Menon esittää, että on olemassa useita erilaisia hyveitä, joista osa on soveliaita miehille, osa naisille, osa orjille ja osa lapsille. Sokrates ei hyväksy tätä määritelmää, vaan haluaa sen sijaan tietää, mikä on se asia, joka tekee kaikista näistä eri asioista juuri hyveen.
Keskustelun jatkuessa Sokrates ja Menon luettelevat useita hyveitä, mutta eivät löydä asiaa, joka yhdistäisi niitä — kunnes Menon ehdottaa määritelmäksi halun hyvään, moraalisessa mielessä. Sokrates kyseenalaistaa määritelmän, ehdottamalla, että kukaan ei tietoisesti halua pahaa, ja siksi halu hyvään on yhteinen kaikille ihmisille, ei ainoastaan hyveellisille. Menon lisää, että hyvät asiat täytyy saavuttaa oikealla tavalla, joten esimerkiksi rikkaana oleminen on hyve, jos rikkaus on hankittu oikeudenmukaisesti. Sokrates osoittaa, että tämä on kehäpäätelmä, koska oikeudenmukaisuus oli määritelty yhdeksi hyveistä, ja nyt Menon yrittää määritellä hyveen asiaksi, joka on hankittu hyveellisesti. Menon luovuttaa.
Tämän jälkeen Menon esittelee tietoteoreettisen ongelman, joka tunnetaan Menonin paradoksina:
Sokrates vastaa, että kaikki tiedon hankkiminen on itse asiassa muistiin palauttamista (anamnēsis). Emme todellisuudessa opi mitään, vaan tiedämme jo asiat, ja tarvitsemme ainoastaan muistuttajan, joka palauttaa asian mieleen. Sokrates puhuu sielun kuolemattomuudesta ja sielunvaelluksesta viitaten pappeihin ja runoilijoihin, ja opettaa:
Seuraa tunnettu esimerkki: Sokrates houkuttelee eräästä Menonin orjapojasta esiin yksinkertaisen geometrisen teoreeman, vaikka poika ei ollut koskaan aiemmin edes käsitellyt koko asiaa.
Koska kukaan ei todellisuudessa opi mitään, ei ole olemassa opettajia tai oppilaita, eikä hyvettä tai mitään muutakaan voida opettaa. Tämä tarkoittaa, että Menonin täytyisi määritellä hyve uudelleen. Dialogi päättyy kuitenkin aporiaan eli umpikujaan, eli hyvettä ei määritellä — siitä todetaan vain, että se ei synny ihmisissä itsekseen, mutta sitä ei voida myöskään opettaa heille. Niissä joissa hyvettä on, se näyttää olevan ikään kuin ulkoa tulleena lahjana, kuten Sokrates sanoo:
On epätodennäköistä, että Sokrates itse todellisuudessa uskoi tähän johtopäätökseensä. Dialogissa hyveen opettajiksi mainitaan kaksi vaihtoehtoa, sofistit ja ”kunnon jalosukuiset ateenalaiset”, mutta kummatkin rajataan pois. Platonin kirjoittama dialogi on kuitenkin hänen tyylilleen uskollisesti pilaileva. Kolmas ja melko itsestään selvä vaihtoehto hyveen opettajaksi on Sokrates itse, ja on melko selvää, että Platon uskoi opettajansa olevan kykenevä antamaan oppilailleen viisautta ja hyvettä aivan kuten oli tehnyt hänelle itselleen.
Azerbaidžanin sosialistisen neuvostotasavallan hymni
Azerbaidžanin sosialistisen neuvostotasavallan hymni (, Azərbaycan Sovet Sosialist Respublikasının Dövlət Himni) oli Azerbaidžanin sosialistisen neuvostotasavallan hymni vuodesta 1944 vuoteen 1992 saakka, vaikka maa itsenäistyi Neuvostoliitosta vuonna 1991. Laulun sävelsi Üzeyir Hacıbəyov ja sanat on kirjoittanut Səməd Vurğun.
Kanariansaarten ralli
Kanariansaarten ralli eli Rally Islas Canarias on vuodesta 1977 lähtien järjestetty rallikilpailu, joka järjestetään Kanariansaarilla. Kilpailu pidettiin aluksi nimellä Rally El Corte Inglés ja siitä tuli osa Espanjan mestaruussarjaa vuonna 1979. Kilpailun nimeksi vaihdettiin Rally de Canarias vuodelle 2002 ja uudestaan nimelle Rally Islas Canarias vuodelle 2009. Ralli on kuulunut Intercontinental Rally Challenge -sarjaan vuodesta 2010 ja kuuluu rallin EM-sarjaan.
Jean Nidetch
pienoiskuva|Jean Nidetch Jean Nidetch (12. lokakuuta 1923 Brooklyn, New York – 29. huhtikuuta 2015 Parkland, Florida) oli Painonvartijoiden (Weight Watchers) yhdysvaltalainen perustaja.
Nidetch ryhtyi 1960-luvulla ylipainoisena laihduttamaan yhdessä ylipainoisten tuttaviensa kanssa. Pari vuotta yhdessä laihduttamisen jälkeen Nidetch päätti perustaa yhtiön, Weight Watchers. Vuonna 1978 hän kuitenkin myi yhtiönsä H. J. Heinzille 70 miljoonalla dollarilla.
Hämeenlinna-Vanajan seurakunta
Hämeenlinna-Vanajan seurakunta on Hämeenlinnan kaupungissa toimiva evankelis-luterilainen seurakunta, jonka juuret ovat keskiajalta saakka toimineessa Vanajan seurakunnassa. Seurakunta kuuluu Hämeenlinnan seurakuntayhtymään, ja vuonna 2017 sen jäsenmäärä oli 39 180.
Historia
Seurakunnan historia ulottuu 1400-luvulle, jolloin rakennettiin Vanajan harmaakivikirkko ja perustettiin samanniminen seurakunta. Hämeenlinnan seurakunta erkani Vanajasta kaupungin perustamisen jälkeen vuonna 1639. Tämän jälkeen kaupunkiseurakunnan jumalanpalveluksia vietettiin aluksi Hämeen linnan Kukkotornin kirkkosalissa, mutta linnassa sattuneen tulipalon jälkeen rakennettiin kaupunkiin ensimmäinen oma kirkko, joka valmistui todennäköisesti 1666 linnan pohjoispuolelle vanhankaupungin alueelle. Uusi ristikirkko valmistui 1739 vanhan lähistölle ja säilyi käytössä kaupungin siirron 1778 jälkeenkin nykyisen pääkirkon valmistumiseen 1798.
Vuonna 1778 Vanajan seurakunnan alueen pohjoisosa erotettiin Hämeenlinnan maaseurakunnaksi. Sillä ei kuitenkaan ollut omaa kirkkoa, vaan seurakuntalaiset käyttivät Hämeenlinnan pääkirkkoa. Kun Suomen maaseudulle vuonna 1865 annetun asetuksen mukaan perustettiin seurakunnista erillinen kunnallishallinto, Vanajan kunta erotettiin seurakunnasta. Samalla myös Hämeenlinnan maaseurakunnan alueesta muodostettiin Hämeenlinnan maalaiskunta.
Vuonna 1948 Hämeenlinnan maalaiskunta liitettiin kaupunkiin, ja samalla myös maaseurakunta yhdistettiin Hämeenlinnan kaupunkiseurakuntaan. Vuonna 1967 myös Vanajan kunta liitettiin Hämeenlinnaan, mutta seurakunnat jatkoivat itsenäisinä vuoteen 2003, jolloin ne muodostivat yhdessä Hämeenlinna-Vanajan seurakunnan. Kun viisi naapurikuntaa liittyi Hämeenlinnaan vuonna 2009, muodostettiin koko nykyisen Hämeenlinnan alueen kattava Hämeenlinnan seurakuntayhtymä, johon Lammin, Tuuloksen, Hauhon ja Kalvolan ja Rengon seurakunnat liittyivät. Rengon seurakunta päätti liittyä osaksi Hämeenlinna-Vanajan seurakuntaa vuonna 2011.
Seurakunnan kirkot ja hautausmaat
Hätilän kirkko suljettiin kokonaan toistaiseksi korjaamista vaativan kosteusvaurion takia syksyllä 2014. Loppuvuodesta 2018 ilmoitettiin, että kirkko on tarkoitus remontoida ja avata jälleen käyttöön vuoden 2019 aikana.
Hämeenlinnan kirkon urut ovat 36-äänikertaiset, Vanajan kirkon urut ovat 15-äänikertaiset, Hätilän kirkon urut ovat 12-äänikertaiset, Poltinahon seurakuntatalon urut ovat 16-äänikertaiset, Ahveniston kappelin urut ovat 9-äänikertaiset ja Vuorentaan kappelin kahdet urut ovat molemmat 9-äänikertaiset.
Vanhojen kirkkojen paikan lähellä Linnan kasarmeilla on muistomerkki.
Seurakunnan toiminta ja henkilöstö
Hämeenlinnan-Vanajan seurakunnan kirkkoherra on pastori Kimmo Reinikainen. Reinikaisen lisäksi pappeja on seurakunnassa 14. Seurakunnan johtavana kanttorina toimii Heikki Seppänen. Seppäsen lisäksi seurakunnassa on viisi muuta kanttoria, jotka vastaavat seurakunnan monipuolisesta musiikkityöstä muun muassa 14 kuoron, puhallinorkesterin, perhemuskarin ja seurakunnan monipuolisten soittimien voimin.
Seurakunnan toimitilat sijaitsevat keskusseurakuntatalossa Rauhankadulla.
Errol Flynn
Nuoruus
Errol Flynn syntyi 20. kesäkuuta 1909 Hobartissa Australiassa. Hänen isänsä, irlantilaissukuinen Theodore Thomson Flynn, työskenteli meribiologian luennoitsijana ja professorina Tasmanian yliopistossa. Flynn kuvaili äitinsä Lily Mary ”Marella” Youngin sukua merenkävijöiksi, ja myös nuorelle Flynnille syttyi Tasmaniassa elinikäinen kiinnostus laivoihin ja merenkulkuun. Flynnin nuorena tunteneet ovat kertoneet Flynnin olleen jo lapsesta asti kapinallinen, minkä takia hän oli usein vaikeuksissa koulussa ja työpaikoillaan.
Vuosina 1921–1924 Flynn kävi koulua Englannissa, missä hänen isänsä työnsä vuoksi usein asui. Palattuaan Tasmaniaan Flynn opiskeli Hobartin high schoolissa. Lukiovuosinaan Flynn oli menestyvä tennispelaaja. Hän oli myös ahkera lukija, kuten myöhemminkin elämässään. Keppostelunsa vuoksi Flynn erotettiin koulusta vuonna 1926. Hänen isänsä hankki hänelle koulupaikan Sydneystä mantereen puolelta. Siellä Flynn menestyi aluksi niin opinnoissaan kuin urheilussakin, kunnes hänet erotettiin koulusta joko seksistä pyykkärin tyttären kanssa tai rahavarkaudesta. Flynn jäi asumaan Sydneyyn ja sai töitä postivirkailijana. Vapaa-ajallaan hän pelasi tennistä ja juoksi naisten perässä. Flynn lopulta erotettiin, kun hän oli ostanut polkupyörän työnantajansa rahoilla.
Vuoden 1929 lopulla Flynn avusti dokumenttielokuvan teossa ja työskenteli lyhyen aikaa mallina, jota kautta hän pääsi ensimmäistä kertaa näkyviin elokuvakankaalla. Vuonna 1930 Flynn osti ystäviensä kanssa purjeveneen ja teki puoli vuotta kestäneen huvitteluntäyteisen purjehdusretken Australian rannikolla.
Flynn palasi vuonna 1931 Uuteen-Guineaan ja perusti sinne lainarahalla tupakkaplantaasin. Se ei kuitenkaan menestynyt, joten Flynn palasi Sydneyyn ja myi plantaasinsa myöhemmin pois. Hän näytteli syyskuussa 1932 In the Wake of the Bounty -nimisessä elokuvassa Bountyn kapinajohtaja Fletcher Christiania. Hän oli kuitenkin melko rahaton, joten hän varasti rikkaan naisystävänsä jalokivet ja pakeni Uuteen-Guineaan. Ei tiedetä, saiko hän koskaan rangaistusta jalokivivarkaudesta. Saarella hän ystävystyi itävaltalaisen Hermann Erberin kanssa, ja kaksikko lähti huhtikuussa 1933 laivalla kohti Englantia. Flynn saapui Northamptoniin loppukesällä 1933 ja alkoi etsiä näyttelijän töitä.
Näyttelijänura
Flynn esiintyi Northampton Repertory Players -teatteriryhmässä joulukuun 1933 ja toukokuun 1934 välillä yhteensä 22 näytelmässä ja keräsi suuren ihailijakunnan.
Warner Bros. -elokuvayhtiön tuottaja Irving Asher otti Flynnin trillerin Murder at Monte Carlo miespääosaan. Asiaan oli vaikuttanut näyttelijätähti Douglas Fairbanks Jr:n antama suositus. Flynn matkusti alkuvuonna 1935 Yhdysvaltoihin Hollywoodiin ja ryhtyi Warnerin sopimusnäyttelijäksi. Ennen saapumistaan Hollywoodiin Flynn oli kertonut lehdistölle osallistuneensa vuoden 1928 olympiakisoihin, joskus australialaisena uimarina, joskus englantilaisena nyrkkeilijänä. Vaikka Flynn oli australialainen, Warner Bros. alkoi markkinoida häntä irlantilaisena seikkailijana, joka oli purjehtinut Etelämerellä. Irlantilaisuus keksittiin osittain siksi, että amerikkalaisessa elokuvayleisössä oli paljon amerikanirlantilaisia, mutta Yhdysvaltoihin oli myös helpompi päästä brittiläisellä viisumilla kuin australialaisella.
thumb|Flynn elokuvassa [[Kapteeni Blood (elokuva)|Kapteeni Blood (1935), joka teki hänestä tähden.]] Flynnin ensimmäiset roolit Hollywoodissa olivat elokuvassa The Case of the Curious Bride (1935) sekä kaksi kohtausta torjuttuna kosijana romanttisessa komediassa Don’t Bet on Blondes (1935). Seikkailuelokuvan Kapteeni Blood (1935) koekuvaukset vakuuttivat studion Flynnin tähtikarismasta, ja hän sai elokuvan pääosan. Elokuva oli suurmenestys ja nosti Flynnin heti tähdeksi. Myös hänen ja nuoren naispääosan esittäjän Olivia de Havillandin keskinäinen kemia toimi, ja he tekivät seuraavien seitsemän vuoden aikana yhdessä kaikkiaan kahdeksan elokuvaa, joista seitsemän oli historiallisia draamoja.
Rosi
Rosi on muun muassa seuraavien italialaisten henkilöiden sukunimi:
Errol Flynn
Näyttelijänura
Kapteeni Bloodia seurasivat uudet pelottoman sankarin roolit, joita Flynn näytteli elokuvissa Ne 600 urhoollista (1936), Robin Hoodin seikkailut (1938) ja Merihaukka (1940), sekä suuren budjetin lännenelokuvat, kuten Lännen valloittajat (1939) ja He kuolivat saappaat jalassa (1941).
Flynnin kaikista rooleista tunnetuimmaksi ja kiitellyimmäksi nousi englantilaisen lainsuojattoman Robin Hoodin rooli. Elokuva-arvostelijat kiittelivät Flynnin komeita kasvoja ja hymyä sekä urheilullista vartaloa ja itsevarmaa liikkumista. Monissa muissakin rooleissaan Flynn esitti todellisen minänsä kaltaisia huolettomia ja häpeämättömiä hahmoja, jotka eivät ota itseään kovin vakavasti.
Flynn kärsi jo ennen Hollywoodin tuloaan toistuvasta malariasta ja poskiontelontulehduksesta, ja Hollywoodissa hän sai tuberkuloosin ja useita sukupuolitauteja. Kun myös jatkuva juopottelu oli rasittanut hänen maksaansa, hän sai toisessa maailmansodassa vapautuksen palveluksesta. Elokuvastudio salasi Flynnin terveysongelmat, mutta ne alkoivat pian näkyä jo ulospäin. Sodan aikana Flynn näytteli sotilaita muun muassa elokuvissa Ilmojen seikkailijat (1942) ja Kosto Burmassa (1945).
Sodan jälkeen Flynn ei ollut enää niin suosittu kuin aiemmin ja hän menetti rahaa liiketoimissaan, joten hän siirtyi Englantiin ja Eurooppaan elvyttääkseen uransa. Flynn palasi Yhdysvaltoihin vuonna 1956 ja sai jälleen lyhytaikaista menestystä elokuvistaan, kuten Ja aurinko nousee (1957), Taivaan juuret (1958) ja Liian paljon – liian varhain (1958). Flynnin elämäntyyli oli ollut kuluttava, ja uransa loppupuolen Hollywood-elokuvissa hän näyttää ikäistään vanhemmalta ja esittää usein itsetuhoista juoppoa.
Näyttelemisen lisäksi Flynn juonsi televisiossa The Errol Flynn Theater (1957) -sarjaa. Hän myös juonsi Fidel Castrosta kertovan dokumenttielokuvan Cuban Story (1959) aikana, jolloin Castro vielä piileskeli viidakossa, sekä käsikirjoitti elokuvan Cuban Rebel Girls (1959) ja näytteli siinä.
Kuolema
Flynn kuoli sydänkohtaukseen lokakuussa 1959 Vancouverissa Kanadassa. Sydämen lisäksi myös hänen maksansa oli jo lähes toimintakyvytön. Flynn on haudattu Kalifornian Glendalen Forest Lawn Memorial Park Cemeteryyn. Hänen arkussaan väitetään olevan kuusi pulloa viskiä, erolahja kavereiltaan.
Yksityiselämä
Flynnin ja Damitan poika Sean Flynn oli näyttelijä ja myöhemmin huomattava sotakirjeenvaihtaja. Hän katosi Kambodžassa vuonna 1970 Vietnamin sodan aikana, kun hän työskenteli freelance-valokuvajournalistina Time-aikakauslehdelle. Punaiset khmerit surmasivat hänet luultavasti vuonna 1971.
Flynn oli ihastunut vastanäyttelijäänsä Olivia de Havillandiin, omien sanojensa mukaan jopa rakastunut tähän. Vaikka myös de Havilland kertoi ihastuneensa Flynniin, hän ei koskaan antautunut suhteeseen naimisissa olevan, huikentelevaisen Flynnin kanssa. Kaksikon eroon kahdeksannen elokuvan jälkeen vaikutti myös se, että Flynn käyttäytyi huonosti kuvauksissa.
Flynn ja hänen kolmas vaimonsa Patrice Wymore muuttivat erilleen vuonna 1957, jolloin Flynn aloitti suhteen tuolloin 15-vuotiaan Beverly Aadlandin kanssa. Heidän suhteensa kesti Flynnin kuolemaan 1959 saakka.
Errol Flynnistä on sanottu, että elokuvissa hän oli kirkasotsainen sankari ja siviilissä pimeä roisto. Nuoruudessaan häntä syytettiin Papua-Uudessa-Guineassa taposta, ja hän ryösti naisystävänsä korut Sydneyssä. Hollywood-aikoinaan Flynn oli legendaarinen tappelupukari, juomari, huumeiden käyttäjä ja kyltymätön naistenmies, joka petti jokaista vaimoaan. Flynn sai vuonna 1942 syytteet kahden alaikäisen tytön raiskauksesta ja joutui oikeuteen. Hänet vapautettiin syytteistä, kun hänen asianajajansa onnistuivat mustamaalaamaan tyttöjen luonteet ja todistajanlausunnot. Oikeudenkäynti ja paljastukset Flynnin hedonistisesta elämäntyylistä saivat kuitenkin paljon julkisuutta, ja vaikka Flynnin ura jatkuikin sen jälkeen melko entiseen tapaan, hänen kirkasotsaisen sankarin sädekehänsä oli himmentynyt.
Flynnin rakkain harrastus naisten ohella oli purjehtiminen. Flynn rakasti Jamaikaa. Hän asui saarella paljon vuodesta 1942 alkaen ja omisti siellä suuren Titchfield-hotellin.
Bibliografia
Flynn kirjoitti kolme kirjaa: kuvauksen purjehdusmatkoistaan Beam Ends, seikkailuromaanin Showdown ja postuumisti ilmestyneen omaelämäkerran My Wicked, Wicked Ways, joka ei kaikin osin pidä yhtä totuuden kanssa.
Nursultan Nazarbajev
Nursultan Äbišuly Nazarbajev (s. 6. heinäkuuta 1940, Tšemolgan, Kasasaiskin (ennen Kaskelenin) piiri, Alma-Atan alue) oli Kazakstanin presidentti sen itsenäistymisestä lähtien vuodesta 1991 maaliskuuhun 2019. Huolimatta erostaan presidentin virasta hän toimii silti valtion turvallisuuskomitean puheenjohtajana sekä valtapuolue Nur Otanin johtajana. Lisäksi hänellä on perustuslaissa määritelty asema ”kansakunnan johtajana”. Nazarbajev toimi aiemmin Kazakstanin neuvostotasavallan pääministerinä vuodesta 1984 ja vuosina 1989–1991 Neuvostoliiton kommunistiseen puolueeseen kuuluneen Kazakstanin kommunistisen puolueen pääsihteerinä. Kazakstanin presidentiksi hän tuli vuonna 1990 ja seuraavana vuonna hän jatkoi täysin itsenäiseksi julistautuneen Kazakstanin ensimmäisenä presidenttinä.
Nazarbajev on kuitenkin edelleen ollut merkittävä poliittinen vallankäyttäjä ja maan tosiasiallinen johtaja, sillä hän toimii vaikutusvaltaisena Kansallisen turvallisuusneuvoston puheenjohtajana. Uuden presidentin Kassym-Jomart Tokayevin on huomioitava kaikessa edeltäjänsä näkemykset. Nazarbajevin tytär Dariga Nazarbajeva seurasi uutta presidenttiä maan senaatin puheenjohtajana ja häntä on myös veikattu Tokayevin seuraajaksi. Nursultan Nazarbajev jatkoi presidentinvirasta erottuaan myös edelleen hallitsevan Nur Otan -puolueen johtajana.
Toiminta Neuvostoliitossa
Nazarbajev työskenteli 1960–1969 Karagandin terästehtaassa. 1969–1973 hän työskenteli Neuvostoliiton kommunistisen puolueen nuorisojärjestössä Komsomolissa Termirtaun (kazakiksi Temirtaw'n) kaupungissa Karakandan alueella. 1973–1977 vuosina hän toimi Karagandin terästehtaan puoluesihteerinä. 1977–1979 vuosiksi hänestä tuli Karakandan alueen aluekomitean toinen sihteeri. 1979–1984 hänestä tuli Kazakstanin kommunistisen puolueen keskuskomitean sihteeri ja 1984-1989 hän toimi Kazakstanin sosialistisen neuvostotasavallan toimeenpanevan komitean puheenjohtajana (vastaa neuvostotasavallan pääministerin tehtävää). 1989–1991 Nazarbajev toimi Kazakstanin kommunistisen puolueen keskuskomitean ensimmäisenä sihteerinä sekä helmikuusta huhtikuuhun Kazakstanin sosialistisen neuvostotasavallan korkeimman neuvoston puheenjohtajana (neuvostotasavallan valtiopäivien puhemiehenä, joka on muodollisesti korkea-arvoisin tehtävä neuvostotasavallassa). Tämän jälkeen hänestä tuli Kazakstanin tasavallan presidentti.
Nazarbajev arvosteli tammikuussa 1986 Kazahstanin kommunistisen puolueen 16. puoluekokouksessa tiedeakatemian päällikkö Askar Kunajevia akatemian uudistusten keskeneräisyydestä. Puolueen pääsihteeri ja Askar Kunajevin veli Dinmuhamed Kunajev vei asian Moskovaan ja vaati Nazarbajevin eroa, kun taas Nazarbajevin kannattajat vaativat Kunajevin eroa. Gorbatšov jätti molemmat ilman paikkaa ja nimitti puolueen johtoon Venäjältä kotoisin olevan Gennadi Kolbinin, joka oli etnisesti venäläinen tai tšuvassi. Nimitys johti Alma-Atassa 17.–19. joulukuuta 1986 kolmipäiväisiin väkivaltaisiin mellakoihin, jotka tunnetaan nimellä Jeltoqsan (Желтоқсан, ). Levottomuudet olivat yksi ensimmäisiä merkkejä Neuvostoliiton kansallisuuspolitiikan epäonnistumisesta. Nazarbajev syrjäytti Kolbinin syyskuussa 1989.
Pazzi-salaliitto
Tausta
Kaiken taustalla oli paavin ja Medicien välinen valtataistelu. Pazzien pankki oli onnistunut viemään paavien raha-asioiden hoidon Medicien pankilta. Paavi Sixtus IV, hänen veljenpoikansa Riario ja Pisan arkkipiispa Francesco Salviati tukivat Medicien pahimpia kilpailijoita, Pazzien sukua, ja muodostivat lopulta salaliiton heidän kanssaan. Medicit puolestaan pyrkivät estämään paavin vallan vakiinnuttamisen Romagnassa. Firenzen johtaja Lorenzo de’ Medici oli lisäksi kieltäytynyt tunnustamasta Pisan arkkipiispaa Francesco Salviatia. Salaliittolaiset päättivät murhata veljekset Lorenzo ja Giuliano de’ Medicin Firenzen tuomiokirkossa pääsiäismessun aikana 26. huhtikuuta 1478. Samaan aikaan arkkipiispa Salviatin oli määrä ottaa haltuunsa signoria, kaupunginhallitus. Salaliitto koki kuitenkin pahan vastoinkäymisen, kun Lorenzon murhaajaksi palkattu kokenut kondottieeri Giovambattista da Montesecco perääntyi hankkeesta viime hetkellä. Hänen tilalleen hankittiin kaksi pappia.
Nursultan Nazarbajev
Ensimmäinen kausi
Kazakstanin neuvostotasavallan muodollisessa asemassa ollut parlamentti, korkein neuvosto valitsi Nursultan Nazarbajevin presidentiksi 1990. Hänen toimikauttaan jatkettiin seitsemällä vuodella kansanäänestyksessä huhtikuussa 1995. Saman vuoden elokuussa säädettiin, että sama henkilö voi olla presidenttinä kerrallaan vain kaksi peräkkäistä kautta.
Pazzi-salaliitto
Vallankaappausyritys
Giuliano ja Lorenzo de’ Medicin murhayritys toteutettiin messun aikana Firenzen tuomiokirkossa, Santa Maria del Fioressa, 26. huhtikuuta 1478. Pazzeja avustivat Bernardo Bandini Baroncelli sekä kaksi pappia. Francesco de’ Pazzi ja Baroncelli tappoivat Giuliano de’ Medicin alttarin edessä, mutta Lorenzo de’ Medici puolustautui ja onnistui pakenemaan sakaristoon vain lievästi haavoittuneena. Samaan aikaan muut salaliittolaiset yrittivät saada Firenzen kaupunkivaltion hallinnan käsiinsä. Arkkipiispa Salviati lähestyi kömpelösti Medicien epäluuloista gonfalonieeria, joka aavisti jonkin olevan vialla. Gonfalonieeri vangitsi Salviatin ja hirtti hänet myöhemmin Palazzo Vecchion ikkunasta piispankaavussaan. Firenzen asukkaat riensivät Medicien avuksi. Salaliittolaisia jahdattiin kaduilla armottomasti ja monet tapettiin heti kun heidät saatiin kiinni. Salaliittoon osallistuneet Francesco ja Giacomo Pazzi hirtettiin. Pazzien suku menetti myös omaisuutensa. Konstantinopoliin paennut Baroncelli luovutettiin Firenzelle, ja hänet hirtettiin 29. joulukuuta 1479 Palazzo del Capitano del Popolon ikkunasta.
Nursultan Nazarbajev
Toinen kausi rajoituksia poistamalla
Kazakstanin parlamentti teki muutoksia presidentinvaalia koskeviin osiin perustuslaissa 1998. Muutokset poistivat presidentille asetetun 65 vuoden ikärajoituksen ja neuvostoajalta peräisin olleen pätevyysvaatimuksen vähintään 50 prosentin äänestysvilkkaudesta. Toimikautta myös pidennettiin viidestä vuodesta seitsemään vuoteen. Mahdollisten vastaehdokkaiden asettamisen kannalta sääntömuutosten katsottiin tulleen vain hieman ennen vaalia tammikuussa 1999, jossa Nazarbajev sai toisen toimikauden.
Pazzi-salaliitto
Vallankaappausyritys
Salaliiton epäonnistuminen johti kaksi vuotta kestäneeseen sotaan paavia ja kirkkovaltiota vastaan, joka oli vähällä tuhota Firenzen. Paavi Sixtus IV raivostui erityisesti arkkipiispa Salviatin teloituksesta, joka tapahtui ilman kirkon hyväksymää oikeudenkäyntiä. Paavi julisti siksi sekä Lorenzo de’ Medicin että Firenzen tasavallan pannaan kahdeksi vuodeksi. Lorenzo de’ Medicille salaliiton kukistuminen merkitsi kuitenkin suurta henkilökohtaista voittoa. Hän oli päässyt eroon vaarallisimmista vastustajistaan ja varmistanut itselleen kansan vankkumattoman tuen.
Nursultan Nazarbajev
Kolmas kausi ja henkilöpalvonta
Koska 1999 vaalia seurannut vaali oli pidettävä toimikautta päättyneen vuoden joulukuun ensimmäisenä sunnuntaina, tuli epäselväksi, olisiko vaali pitänyt pitää seitsemän vuoden ja yhdentoista kuukauden päästä edellisestä ensimmäisenä sunnuntaina joulukuussa 2006. Kazakstanin korkein oikeus päätti, ettei vaalia voitu pitää seitsemän vuoden ja yhdentoista kuukauden päästä edellisistä, vaan ne tuli järjestää jo joulukuussa 2005. Poistettiin myös rajoitus, jonka mukaan sama henkilö saa olla vain kaksi kertaa peräkkäin presidenttinä. Nursultan Nazarbajev tuli valittua kolmannelle kaudelleen saaden 91,15 prosenttia äänistä. Hänet vapautettiin rikosoikeudellisesta vastuusta presidenttikauden jälkeenkin, ja hänelle annettiin henkilöpalvontaan liittyvä arvonimi "Kazakstanin tasavallan ensimmäinen presidentti – kansanjohtaja" vuonna 2010.
Yksinvaltaisuuden huipennus
Nazarbajev lujitti yksinvaltaista asemaansa entisestään presidentinvaaleissa 2011 ja 2015, joissa hän sai 95,55 prosenttia ja 97,75 prosenttia äänistä.
Nazarbajev ja Suomi
Suomessa Nursultan Nazarbajev kävi ensimmäisen kerran heinä-elokuussa 1962 Helsingin nuorisofestivaaleilla Neuvostoliiton valtuuskunnan jäsenenä. Presidenttinä Nazarbajev teki valtiovierailun Suomeen vuonna 2018.
Ulko- ja kauppapolitiikka
Nazarbajev on pyrkinyt tasapainoon, länsimielisyyden lisäksi hän on halunnut säilyttää Venäjän tuen. Hän avasi Kazakstanin öljykentät yhdysvaltalaisille öljy-yhtiöille, ja lopuksi myös kiinalaisille. Hän on pyrkinyt vapauttamaan taloutta ilman poliittisen ilmapiirin vapauttamista, mikä on johtanut toisinajattelijoiden vainoon, vaalien ehdokkaiden hylkäämisiin ja lehdistövapauden rajoituksiin. Hänen tyttärensä Dariga Nazarbajeva johti valtion uutistoimisto Khabaria, ja myöhemmin isäänsä tukevaa Asar-puoluetta, mutta on sittemmin riitautunut isänsä kanssa. Kannattajiensa mukaan Nazarbajev on parantanut kansan elinoloja. Lännessä häntä on kiitelty maan kehityksestä ja kasvun ja vakauden säilyttämisestä öljyrikkaalla alueella. Nazarbajev aloitti myös pääkaupungin siirron Almatysta (ent. Alma-Ata) Astanaan vuonna 1997. Vuonna 2019 Astanan nimeksi vaihdettiin Nur-Sultan.
Vuonna 2010 parlamentti antoi Nazarbajeville arvonimen kansakunnan johtaja ja hän sai syytesuojan. Nazarbajevin epäiltiin pyrkivän elinikäiseksi presidentiksi. Nazarbajev järjesti 3. huhtikuuta 2011 ennenaikaiset presidentinvaalit. Ennenaikaisten vaalien toteuttamiseen vaadittiin perustuslain lisäys. 70-vuotiaalla Nazarbajevilla oli vaaleissa kolme vastaehdokasta, mutta he sanoivat haluavansa Nazarbajevin voittoa ja kertoivat kilpailevansa vain kakkossijasta.
Heinäkuussa 2011 saksalainen Bild-lehti kertoi että Nazarbajev oli salaisesti sairaalassa Hampurissa. Kazakstanin ulkoministeriö kiisti tiedon.
Presidentti Nazarbajev tiedotti helmikuussa 2014, että Kazakstanin tulisi harkita maan nimen vaihtamista Kazak Yeliksi. Nazarbajevin mukaan nimen vaihtaminen houkuttelisi uusia ulkomaisia investointeja, koska maata ei enää yhdistettäisi muihin -stan -päätteisiin valtioihin. Hän myös huomautti ei -stan päätteisen Mongolian saavan Kazakstania enemmän investointeja siitä huolimatta, että maa on kahden miljoonan asukkaan väkiluvullaan huomattavasti Kazakstania pienempi. Nazarbajev kuitenkin totesi myös, että asiasta tulee ehdottomasti ensin keskustella kansan kanssa.
Perhesuhteet
Hänen vanhin tyttärensä Dariga Nursultanovna Nazarbajeva, oli varapääministeri, 11. syyskuuta 2015 lähtien ja maan senaatin puheenjohtaja vuodesta 2019 lähtien.
Elina Smolander
pienoiskuva|Elina Smolander [[Kalevan kisat 2018|Jyväskylän Kalevan kisoissa vuonna 2018.]]Elina Maria Smolander (s. 11. lokakuuta 1989 Lapua) on suomalainen korkeushyppääjä. Hän edustaa Lapuan Virkiää. Vuoteen 2012 saakka häntä valmensi isänsä Seppo Smolander, vuosina 2012−2016 Juha Isolehto, minkä jälkeen jälleen Seppo Smolander.
Kalevan kisoissa Smolander on saavuttanut hopeaa Turussa 2011, Lahdessa 2012, Vaasassa 2013, Kuopiossa 2014 ja Seinäjoella 2017. Sisäratojen SM-kilpailuissa hän on saanut hopeaa 2016 sekä pronssia 2011 ja 2012. Smolanderin ennätys ulkona on 186 cm (2012) ja sisällä 184 cm (2013).
Smolander sijoittui 11:nneksi alle 23-vuotiaiden EM-kilpailuissa Ostravassa 2011. Ensimmäisissä aikuisten arvokisoissaan, Helsingin EM-kilpailuissa 2012, hän jäi karsintaan tuloksella 178 cm.
Nelonen
Nelonen on suomalainen valtakunnallinen, kaupallinen televisiokanava, joka aloitti toimintansa 1. kesäkuuta 1997 kaapelikanava PTV4:n seuraajana. Kaupallisena kanavana Nelonen rahoittaa toimintansa kokonaisuudessaan mainostuloilla, kuten kilpaileva MTV3-kanavakin. Nelonen on osa Nelonen Media -mediayksikköä, joka kuuluu Sanoma-konsernin Suomen mediatoimintojen liiketoimintaryhmään, Sanoma Media Finlandiin. Nelonen on Suomen toiseksi tavoittavin mainosmedia.
Nelosen ohjelmatarjonta painottuu iltakuuden ja myöhäisillan kello 23:n välille muodostuvan prime timen ajalle, vaikkakin kanavalla tulee ohjelmaa jo alkuiltapäivästä alkaen. Ohjelmisto koostuu kotimaisista ja kansainvälisistä sarjoista, dokumenteista ja viikonloppuisin elokuvista. Nelonen esittää myös talk show -viihdettä, sekä julkkis- ja lifestyle-ohjelmia. Kotimaiset ohjelmat hankitaan pääasiassa itsenäisiltä tuotantoyhtiöiltä, ja ulkomaisten ohjelmien taustalla on sopimuksia kansainvälisten toimijoiden kanssa.
Kilpailussa neljännen televisiokanavan toimiluvasta Nelosen kanssa kilpaili Ruutu-A4. Nelonen on toinen yksityinen televisiokanava Suomessa. Ensimmäinen oli MTV3.
Nelosen uutisten ensimmäinen uutislähetys lähetettiin 11. tammikuuta 1998. Nelosen uutistoimitus lähetti uutiset katsojilleen yleensä kaksi kertaa päivässä ja sään kolmesti, mutta vain arkipäivisin, sillä arkisin Nelosen sääohjelma esitetään vaihtelevina kellonaikoina iltapäivisin. Marraskuussa 2011 ilmoitettiin, että Helsingin Sanomien ja Nelosen uutistoimitukset yhdistyvät. Helsingin Sanomien ja Nelosen uutisten yhdistymisen myötä uutislähetys siirtyi Helsingin Sanomien tuotannoksi, Nelosen uutislähetysten taustajoukoissa oli noin 300 journalistia ja uutislähetyksen kestoaika piteni samalla noin 30 minuuttiin. Myöhemmin uutiset lopetettiin ja korvattiin lyhyillä HS-uutisilla, jotka nekin lopetettiin joulukuussa 2017. Tällöin palattiin Nelosen ensimmäisen vuoden 1997 tilanteeseen, jolloin kanava oli kokonaan ilman uutislähetyksiä.
Haluatko miljonääriksi? -ohjelma teki Nelosen kaikkien aikojen katsojaennätyksen helmikuussa 2016. Jakson 6 (27.2.) keskikatsojamäärä tallennettu katselu mukaan lukien yli 10-vuotiaiden kohderyhmässä on 1 168 000 ja lauantain päälähetys tavoitti 1,5 miljoonaa ihmistä. Aiempi ennätys oli hallussa Vain elämää -ohjelman Vesa-Matti Loirin päivän jaksolla, jonka keskikatsojamäärä oli tallennettu katselu mukaan lukien 1 115 000.
1997–1999
Vuosina 1997–1999 Nelosen kanavatunnuksessa neljä elementtiä (ilma, maa, vesi ja tuli) esiintyi ohjelmalähetyksen alussa ja lopussa näytetyssä päätunnuksessa, ohjelmalistauksessa sekä Jatkuu-tunnuksissa. Ohjelmalistauksen jälkeen ennen mainoksia nähtiin päätunnuksen loppuosa, jossa elementeistä muodostui taivaalle Nelosen logo.
1999–2002
Nelosen sloganina oli ”Hyvä syy” vuosina 1999–2001. Tähän sloganiin liittynyt kanavailme otettiin käyttöön 5. marraskuuta 1999.
2002–2010
Keväällä 2001 Nelonen otti käyttöön ”Jotain ihan muuta” -sloganin, joka korosti kanavan roolia uuden kanavavaihtoehdon tarjoajana, ja ilme sekä logo uusiutuivat 27. maaliskuuta 2002. Logon pysyessä samana, kanavailmettä muutettiin hieman joulukuussa 2002, tammikuussa 2005 sekä huhtikuussa 2008.
2010–2014
Nelonen otti uuden kanavailmeensä käyttöön 12. huhtikuuta 2010 ja lanseerasi samalla ”Viihde on hyväksi” -sloganin. Myös kanavan visuaalinen ilme uudistui. Uuden ilmeen suunnittelun lähtökohtana on ollut saada Nelosen brändi selkeästi näkyville kaikissa kanavan visuaalisissa elementeissä. Nelosen uudistunut kanavailme rakentui silloin päivittäisten, vaihtuvien teemojen varaan ja kanavatunnisteiden tilanteet noudattivat myös vuorokausirytmiä aina aamusta yöhön. Teemoja olivat biljardi, keittiö, lastenhuone, kukkakauppa, joulu, uusivuosi, pääsiäinen, kevät, kesä, syksy ja talvi. Myöhemmin alettiin näyttää myös kirjastotunnusta. Jokaista tunnusta näytettiin kerrallaan aina noin kolme kuukautta. Joskus jotain tunnusta voitiin näyttää jopa kuuden kuukauden ajan neljän kanssa vuorotellen. Kerrallaan näytettiin aina neljää teemaa.
2014–2018
Nelonen otti käyttöönsä uuden kanavailmeen 16. joulukuuta 2014 ja lanseerasi samalla ”Katso mistä puhut” -sloganin. Logoja on neljä erilaista. Kanavatunnuksissa oli paljon eri ihmisten tunnereaktioita surusta liikutukseen ja ilosta hämmästykseen. Niissä esiintyvät muun muassa Vesa-Matti Loiri, Tarja Turunen, Tomi Björck ja Jyrki Sukula. Tunnuksissa oli esiintynyt tähän mennessä jo yli 20 eri henkilöä ja oli viiden ja kymmenen sekunnin pituisia tunnuksia. Lyhyempiä näytettiin mainoskatkojen välillä ja pidempiä ennen ohjelman alkua. Jokaisen tunnuksen lopussa ruudun vasempaan alareunaan tuli slogan ”Katso mistä puhut” sekä Nelosen logo toiseen alakulmaan. Logon väri vaihteli tunnuksissa, esimerkiksi tunnuksessa, jossa näytettiin iloista Veskua, oli vihreä Nelosen logo. Jarkko Tammisen tunnuksissa vasemmassa alareunassa luki ensin ”Jarkko Tammisen viihdeshow Big Bang! Perjantai klo 20” jonka jälkeen lopuksi vasta ”Katso mistä puhut” -slogan. Big Bangin loputtua Jarkko Tammista alettiin näyttää muiden seassa mutta pian se poistettiin kokonaan. Aluksi, noin kuukauden ajan näytettiin vain 20 eri tunnusta. 21.1.2015 – 17.4.2015 välisenä aikana näytettiin 49 eri tunnusta. 6.8.2015 alettiin näyttää myös kokki Jyrki Sukulaa, ja parhaillaan näytettiin myös missi Sara Sieppiä ja näyttelijä Eero Ritalaa. Tällä hetkellä näytettiin 45 eri tunnusta. Marraskuussa 2017 ilmeen elementtien rakennetta muutettiin hieman, mutta logo pysyi samana.
2018–2020
Nelonen uudisti jälleen kanavailmeensä 2. lokakuuta 2018 ja palautti samalla "Viihde on hyväksi" -sloganin. Samalla kanavalogo palasi vasemmasta ylänurkasta oikeaan sekä vuosina 2002–2014 käytetty jingle otettiin uudelleen käyttöön eri melodialla. Kanavailmeen toteutti Cape Rock.
2020–2022
Nelonen uudisti kanavailmeensä jälleen 24. marraskuuta 2020, mutta logo pysyi samana. Uudistuksista huolimatta alun perin vuosina 2002–2014 käytetty jingle muokattiin niin, että siitä tehtiin monia eri versioita, mutta sävel oli kaikissa aika lailla samankuuloinen.
Nelonen HD
Nelonen HD on Nelosen digitaalisessa kaapeliverkossa näkyvä maksuton HD-kanava. Kanavalla esitetään samoja ohjelmia ja samaan aikaan kuin Nelosella. Kanava lähettää tällä hetkellä kotimaisista ohjelmista vuoden 2012 tuotantokaudet aitona teräväpiirtona. Ulkomaisista ohjelmista vain pieni osa on natiivia teräväpiirtoa. Muut ohjelmat ovat ylöspäin skaalattua. Nelonen aloitti ensimmäisenä suomalaisena tv-kanavana maksuttomat teräväpiirtolähetykset Welhon kaapelitelevisioverkossa kesäkuussa 2008.
Liv
Liv-televisiokanavan lähetykset aloitettiin 14. helmikuuta 2009. Livin kerrottiin tarjoavan ohjelmaa aamusta puoleen yöhön.
Kaapelitalouksissa näkyvän kanavan ohjelmisto koostuu eri elämänalueisiin liittyvistä sarjoista ja dokumenteista. Liv näkyy kaapelitalouksissa kanavapaikalla 8 ja Canal Digitalin satelliittipaketissa kanavapaikalla 8.
Jim
Nelosen rinnakkaiskanava, Nelonen Plus, lopetti lähetyksensä 26. helmikuuta 2007, jolloin samalla kanavapaikalla aloitti uusi maksuton televisiokanava Jim. Kanavan ohjelmatarjonta koostuu suurimmaksi osaksi ulkomaalaisista televisiosarjoista, mutta televisiokanavalla lähetetään myös kotimaisia sarjoja. Jimillä näytetään pääasiassa lifestyle -ohjelmia, tositelevisio-ohjelmia ja historiadokumentteja. Ohjelmisto oli vuosina 2007–2009 jaettu pääasiassa kuuteen aihealueeseen, jotka olivat tee se itse, matkalla, asiaviihdettä, dokumentit, sarjat ja game show.
Hero
Nelonen Median televisiokanava Hero aloitti lähetykset 10. marraskuuta 2014. Herolla nähdään kansainvälisiä televisiosarjoja ja menestyselokuvia. Heron kohderyhmänä ovat nuoret aikuiset.
Ruutu
Ruutu on Nelosen suoratoistopalvelu, josta voi katsella Nelonen Median televisio-ohjelmia. Palvelun perustoiminnot ovat käyttäjälle maksuttomia. Katsoja voi katsoa Nelosen, Jimin, Livin tai Heron ohjelmat jälkikäteen Internetin välityksellä. Vapaaehtoisen ilmaisen käyttäjätilin luotuaan, voi katsoja jatkaa katsomistaan myöhemmin ja lisätä ohjelmia "suosikkeihin". Halutessaan käyttäjä voi ostaa itselleen Ruutu+ -paketin. Tällöin käyttäjä pystyy katsomaan esimerkiksi tulevan sarjan koko uuden kauden ennen televisioensi-iltaa, mahdollisesti jopa useaa kuukautta aikaisemmin.
Nelosen ohjelmistoa
Suurin osa Nelosella esitettävistä ohjelmista on esitelty Nelosen ohjelma-arkistossa. ''
Kanavan katsotuimmat TV-lähetykset vuonna 2022
Lähde:
Christina Cock
Christina Clay Cock (25. joulukuuta 1887 – 22. toukokuuta 2002) on tiettävästi kaikkien aikojen pitkäikäisin australialainen. Hän oli kuollessaan 114 vuotta ja 148 päivää vanha.
Cock syntyi Victoriassa ja meni vuonna 1913 naimisiin Wilbert Cockin kanssa. Avioliitto kesti yli 70 vuotta ja päättyi vasta miehen kuolemaan 96-vuotiaana. Parilla oli kolme lasta. Cock itse oli yksi vanhempiensa 11 lapsesta.
Christina Cockista tuli iäkkäin elossa oleva australialainen 110-vuotiaan Ada Cleggettin kuoltua 8. joulukuuta 1995. Cock oli tällöin 107-vuotias. Hän rikkoi Australian kaikkien aikojen pitkäikäisyysennätyksen marraskuussa 2000.
Cock oli ennen kuolemaansa 114-vuotiaana maailman toiseksi tai kolmanneksi vanhin elossa oleva ihminen. Hän on kuitenkin yhä Australian vanhimmaksi elänyt, eikä yksikään muu australialainen ole vielä onnistunut saavuttamaan 114 eikä tiettävästi edes 113 vuoden ikää.
Tyttären mukaan Cockin kuolema oli rauhallinen. Viimeisenä elinpäivänään hänellä oli ollut infektio keuhkoissaan, ja hän kuoli nukkuessaan sydämen pysähdyttyä.
Doros
Doros oli kreikkalaisessa mytologiassa Hellenin ja nymfi Orseiksen poika ja doorilaisten myyttinen kantaisä. Hänen veljensä olivat Ksuthos ja Aiolos. Hänellä oli tytär nimeltä Ksanthippe, joka meni myöhemmin naimisiin Pleuronin kanssa.
Kun Hellen jakoi maansa poikiensa kesken, Doros sai Peloponneksoksen viereisen alueen, ja kutsui sen asukkaita doorilaisiksi. Heimo vaelsi Fthiasta Makedonian ja Dryopian kautta Peloponnesokselle.
M22 Locust
Light tank M22 eli Locust oli Yhdysvaltalainen kevyt panssarivaunu toisessa maailmansodassa. Se oli pienin Yhdysvalloissa valmistettu panssarivaunu. Vaunu suunniteltiin maahanlaskujoukoille ja siksi sitä voitiin kuljettaa Hamilcar-liitokoneessa. Sitä voitiin myös kuljettaa C-54 Skymasterissa, muttei kokonaisena. Toisen maailmansodan aikana sitä käytettiin vain kerran, kun pientä määrää brittiläiselle 6. laskuvarjodivisioonalle kuuluneita Locusteja käytettiin Reinjoen ylityksessä. Sodan jälkeen Locusteja myytiin Egyptille, joka käytti niitä Israelin itsenäisyyssodassa ja poisti ne käytöstä vuonna 1956. Israel sai muutaman vaunun sotasaaliiksi ja poisti ne käytöstä vuonna 1952.
1 900 Locustia tilattiin, joista 830 rakennettiin.
Charles Cullen
Charles Cullen (s. 22. helmikuuta 1960) on yhdysvaltalainen sarjamurhaaja. Hän on ammatiltaan sairaanhoitaja ja myönsi joulukuussa 2003 surmanneensa 40 potilasta kuudentoista vuoden aikana kaikkiaan kymmenessä sairaalassa New Jerseyssä ja Pennsylvaniassa.
Varhaiset vaiheet
Cullen syntyi West Orangessa, New Jerseyssä. Hän oli syvästi uskonnollisen katolilaisen perheen kahdeksasta lapsesta nuorin. Isä oli linja-autonkuljettaja ja äiti vietti päivänsä kotona hoitaen jälkikasvujaan. Isä kuitenkin kuoli nuorimman poikansa ollessa vasta varhaislapsuudessaan.
Cullen on yrittänyt elämänsä aikana useita kertoja itsemurhaa. Ensimmäisen kerran hän yritti myrkyttää itsensä 9-vuotiaana. Hän aloitti Yhdysvaltain laivastossa vuonna 1978, mutta tuli erotetuksi mielisairauden takia maaliskuussa 1984. Laivastosta lähdettyään Cullen kouluttautui sairaanhoitajaksi. Hän sai vuonna 1987 työpaikan St. Barnabas Medical Centeristä Livingstonissa.
Cullen meni vuonna 1987 naimisiin Adrienne Taubin kanssa ja sai kaksi tytärtä.
Murhat
Cullen teki ensimmäisen murhansa 11. kesäkuuta 1988. St. Barnabas Medical Centeriin otettu tuomari John W. Yengo Sr. oli kärsinyt vakavan allergisen reaktion. Cullen myrkytti hänet antamalla suonensisäisen yliannostuksen. Kaikkiaan Cullen tappoi St. Barnabas Medical Centerissä työskennellessään 11 potilasta; heidän joukkoonsa kuului insuliinilla myrkytetty AIDS-potilas.
Helmikuussa 1992 Cullen sai paikan Warren Hospitalista Phillipsburgissa. Hän surmasi kolme iäkästä naista antamalla heille yliannostukset digoksiinia. Viimeinen uhri väitti Cullenin myrkyttäneen hänet hänen nukkuessaan, mutta omaiset ja sairaalan työntekijät eivät ottaneet häntä todesta.
Tammikuussa 1993 Charles Cullen ja Adrienne Taub erosivat. Taub teki kaksi valitusta perheväkivallasta ja väitti lisäksi, että Cullen oli ollut alkoholisti, kiduttanut perheen lemmikkieläimiä, lisännyt asiaankuulumattomuuksia muiden ihmisten drinkkeihin ja soitellut pilapuheluita surutaloihin.
Maaliskuussa 1993 Cullen murtautui kollegansa kotiin, kun tämä ja tämän pieni poika olivat nukkumassa. Hän kuitenkin poistui talosta herättämättä kumpaakaan. Cullen alkoi seurata ja vainota naispuolista kollegaansa siihen pisteeseen saakka, että hänet tuomittiin vuoden ehdolliseen vankeuteen kotirauhan rikkomisesta. Vuoden 1993 aikana hän yritti itsemurhaa ainakin kolmesti ja oli hoidossa kahdessa mielisairaalassa.
Cullen jätti Warren Hospitalin joulukuussa 1993 ja sai paikan Hunterdon Medical Centeristä seuraavan vuoden alussa. Hän työskenteli siellä kolmen vuoden ajan eikä oman ilmoituksensa mukaan murhannut ketään kahden ensimmäisen vuoden aikana. Hän kuitenkin tunnusti myrkyttäneensä viisi potilasta vuoden 1996 yhdeksän ensimmäisen kuukauden aikana.
Kun Cullen erotettiin elokuussa 1997 Morristown Memorial Hospitalista, hän oli kuuden kuukauden ajan työttömänä. Lokakuussa hän lähti omasta aloitteestaan psykiatriseen hoitoon, joka ei kuitenkaan parantanut hänen tilaansa. Naapurien mukaan hän jahtasi näihin aikoihin kissoja keskiyöllä, huuteli itsekseen ja irvisteli ihmisille, kun oletti, että nämä eivät katsoneet.
Helmikuussa 1998 Cullen työllistettiin jälleen. Liberty Nursing and Rehabilitation Center kuitenkin erotti hänet riveistään lokakuussa, kun hänet oli nähty potilaan huoneessa ruisku kädessään. Häntä syytettiin potilaiden lääkitsemisestä vääriin aikoihin. Marraskuusta 1998 maaliskuuhun 1999 hän työskenteli Eastonin sairaalassa Pennsylvaniassa. 30. joulukuuta hän myrkytti potilaan digoksiinilla. Cullenin ei kuitenkaan voitu osoittaa myrkyttäneen häntä tarkoitushakuisesti.
Cullenin hyvä onni työnhaussa jatkui. Hän teki viimeisinä työvuosinaan useita murhia ja murhayrityksiä sekä yritti useaan otteeseen itsemurhaa. 18. kesäkuuta 2003 hän yritti tappaa Philip Gregorin Somerset Medical Centerissä. Gregor selvisi, mutta koki kuusi kuukautta myöhemmin luonnollisen kuoleman.
Pidätys ja myöhemmät vaiheet
Kanssatyöntekijöiden ja poliisin epäilyt heräsivät, ja Cullen pidätettiin ravintolasta 14. joulukuuta 2003. Hän sai sekä New Jerseyssä että Pennsylvaniassa elinkautiset.
Cullenin motiivit eivät koskaan täysin selvinneet. Pidätyksen jälkeen mies ilmoitti eläneensä suurimman osan elämästään usvassa ja unohtaneensa murhien määrän tai uhrien valintaperusteet.
Cullen istuu yhä suorittamassa useita elinkautisia tuomioitaan.
Lentokoulu
pienoiskuva|Englantilaisen Oxford Aviation Academy -lentokoulun koneita Oxfordin lentoasemalla. Lentokoulu on koulu, jossa lento-oppilaalle opetetaan lentokoneella lentämistä sekä muita lentämiseen olennaisesti liittyviä taitoja, kuten sääoppia. Opetus muodostuu tietystä määrästä lento-tunteja sekä teoriaopetusta. Autokoulun tapaan lentokoulutuksen loppupuolella oppilas todistaa teoriaosaamisen teoriakokeella ja lentotaidon tarkastuslennolla.
Opetus
Lentokoululle ilmailuviranomainen asettaa vaatimuksia teoriaopettajien, lennonopettajien ja opetusmateriaalin suhteen. Lentokoulun johtajalle ja päälennonopettajalle asetaan erityisiä vaatimuksia, he ovat vastuussa koulutuksen tasosta ja lentokoulutuksen turvallisuudesta.
Lentokoulun käynyt henkilö saa lentolupakirjan, joka oikeuttaa tietyntyyppisillä lentokoneilla ja -aluksilla lentämiseen.
Lentokoulutoiminta Suomessa
Suomen suurin lentokoulu on Porissa toimiva Suomen Ilmailuopisto, joka kouluttaa pääasiassa Finnairin lentäjiä, mutta myös muut lentoyhtiöt palkkaavat lentäjiään kyseisestä koulusta. Myös valtio-omisteinen Patria kouluttaa lentäjiä. Liikennelentäjäksi voi kouluttautua myös kotimaisissa pienyhtiöissä, kuten BF-Lento, Salpauslento ja Aeropole. Koulutusta yksityislentäjän lupakirjaa varten antavat edellä mainittujen lisäksi myös Blue Skies, Airspark, Constella Aviation, Lentokoulu V Fly, sekä useat lentokerhot.
Lentokoulutusta voi saada myös asevelvollisuusaikana Puolustusvoimissa.
Historia
Maailman ensimmäisen lentokoulun perusti taitolentäjä Earl S. Daugherty vuonna 1919 Long Beachin lentoasemalle.
Tiina Häkämies
Tiina Katariina Nummenmaa (o.s. Häkämies) (s. 3. lokakuuta 1976 Jyväskylä) on suomalainen juontaja, laulaja ja pr-henkilö.
Nummenmaa tuli tunnetuksi 1990-luvun loppupuolella Pets-tyttöduon toisena puoliskona, Sini Laisman lisäksi. He tutustuivat Miss Hawaiian Tropic -kauneuskilpailussa. Koulutukseltaan Nummenmaa on ylioppilas, tradenomi ja parturi-kampaaja.
Vuodesta 2008 Nummenmaa on ollut julkisuudessa hyväntekeväisyysjärjestö Hope Yhdessä & Yhteisesti ry:n perustajana ja puheenjohtajana toimimisen vuoksi.
Tuuletar (yhtye)
Tuuletar on suomalainen a cappella -lauluyhtye. Yhtyeeseen kuuluvat Venla Ilona Blom, Sini Koskelainen, Johanna Kyykoski ja Piia Säilynoja.
Yhtyeen jäsenet tapasivat Århusin musiikkiakatemiassa Tanskassa ollessaan opiskelijavaihdossa vuonna 2011.
Yhtye on esiintynyt ulkomailla enemmän kuin Suomessa, ja yhtyeen laulua on kuultu myös Game of Thrones -sarjan trailerilla. Vuonna 2019 yhtye palkittiin Vuoden kansainvälistyjänä Etnogaalassa.
Yhtye esiintyi 18. lokakuuta 2019 Vain elämää -ohjelmassa Lauri Tähkän kanssa Samu Haberille kappaleella Miehessä vikkaa (I Help You Hate Me).
Seattle Seahawks
Seattle Seahawks on Yhdysvalloissa NFL:ssa pelaava amerikkalaisen jalkapallon seura. Se pelaa National Football Conferencen läntisessä divisioonassa, NFC Westissä. Seuran kotipaikka on Seattle, Washington. Joukkue liittyi NFL:ään vuonna 1976.
Seahawks voitti helmikuussa 2014 Super Bowlin. Joukkue kukisti ottelussa Denver Broncosin murskaavasti pistein 43–8. Seahawks ei ollut aiemmin voittanut NFL:n mestaruutta.